SK Úradný vestník Európskej únie C 253/6

Oznámenie o iniciovaní antidampingového konania týkajúceho sa dovozu kyseliny trichloroisocyanurovej (TCCA) pôvodom z United States of America

(2004/C 253/03)

Komisia dostala sťažnosť týkajúcu sa článku 5 nariadenia Rady (ES) č. 384/96 (1) („základné nariadenie“), v ktorom sa uvádza, že dovoz kyseliny trichloroisocyanurovej („TCCA“) pôvodom z United States of America („príslušná krajina“), je dampingový, a tým spôsobuje závažnú škodu priemyslu Spoločenstva.

1. Sťažnosť

Sťažnosť bola podaná 24. august 2004 Radou európskeho chemického priemyslu (CEFIC) („sťažovateľ“) v mene výrobcov predstavujúcich významný podiel, v tomto prípade viac než 45 % celkovej výroby TCCA v Spoločenstve.

2. Produkt

Údajne dampingovým produktom je kyselina trichloroisocyanurová (označovaná pod medzinárodným neautorizovaným názvom aj ako „symclosene“) a výrobky z nej, pôvodom z United States of America („príslušný produkt“), zvyčajne označované CN kódmi ex 2933 69 80 a ex 3808 40 20. Tieto kódy CN sa udávajú iba pre informáciu.

3. Tvrdenie o dampingu

Tvrdenie o dampingu sa zakladá na porovnaní normálnej hodnoty takto vypočítanej s vývoznými cenami príslušného produktu pri predaji na vývoz do Spoločenstva.

Na tomto základe je vypočítaná dampingová marža významná.

4. Tvrdenie o poškodení

Sťažovateľ poskytol dôkaz, že dovoz príslušného produktu z United States of America sa zvýšil celkove v zmysle absolútnej hodnoty, aj v zmysle podielu na trhu.

Tvrdí sa, že objemy a ceny príslušného dovážaného produktu majú, okrem iných dôsledkov, negatívny vplyv na predávané množstvá, trhový podiel a úroveň cien účtovaných priemyslom Spoločenstva, čo má za následok značné negatívne účinky na celkový výkon, finančnú situáciu a situáciu v zamestnanosti priemyslu Spoločenstva.

5. Postup

Po konzultácii s Poradným výborom a následnom zistení, že sťažnosť bola podaná priemyslom Spoločenstva alebo v jeho mene a že existuje dostatok dôkazov oprávňujúcich iniciovania konania, Komisia týmto iniciuje vyšetrovanie podľa článku 5 základného nariadenia.

5.1. Postup na zistenie dampingu a poškodenia

Vyšetrovanie zistí, či príslušný produkt pochádzajúci z United States of America je dampingový a či tento damping spôsobil poškodenie.

a) Dotazníky

Na získanie informácií, ktoré považuje za potrebné na svoje vyšetrovanie, Komisia rozošle dotazníky priemyslu Spoločenstva a všetkým združeniam výrobcov v Spoločenstve, vývozcom/výrobcom v United States of America zaradeným do vzorky, všetkým združeniam vývozcov/výrobcov, dovozcom, všetkým združeniam dovozcov uvedeným v sťažnosti a úradom príslušnej vyvážajúcej krajiny.

V každom prípade, všetky strany by mali urýchlene kontaktovať Komisiu faxom najneskoršie do dátumu stanoveného v paragrafe 6 (a) tohto oznámenia, za účelom zistenia či sú zahrnuté v sťažnosti a v prípade potreby aj za účelom žiadosti o zaslanie dotazníku, s prihliadnutím na skutočnosť, že časová lehota stanovená v paragrafe 6 (b) tohto oznámenia sa vzťahuje na všetky tieto zúčastnené strany.

b) Zber informácií a vykonanie vypočutí

Všetky zainteresované strany sa týmto vyzývajú, aby sa prihlásili a predložili aj iné informácie než odpovede na dotazník, ako aj podporné dôkazy. Tieto informácie a podporné dôkazy musia byť doručené Komisii v rámci časového limitu uvedeného v odseku 6 (b) tohto oznámenia.

Okrem toho Komisia môže vypočuť zainteresované strany, ak budú o to tieto žiadať s uvedením, že existujú zvláštne dôvody na to, aby boli vypočuté. Túto žiadosť treba oznámiť v rámci časového limitu uvedeného v odseku 6 (c) tohto oznámenia.

5.2. Postup hodnotenia záujmu spoločenstva

Podľa článku 21 základného nariadenia a v prípade, ak tvrdenia o dampingu a poškodení ním spôsobeným sú opodstatnené, dosiahne sa rozhodnutie, či prijatie antidampingových opatrení by nebolo proti záujmu Spoločenstva. Z tohto dôvodu, ak priemysel Spoločenstva, dovozcovia, ich zastupujúce združenia, zástupcovia užívateľov a zástupcovia organizácií spotrebiteľov dokážu, že existuje objektívne spojenie medzi ich činnosťou a príslušným produktom, môžu, v rámci všeobecných časových limitov uvedených v odseku 6 (b) tohto oznámenia, prihlásiť sa a poskytnúť Komisii informácie. Strany, ktoré konali v súlade s predchádzajúcou vetou, môžu žiadať o vypočutie s uvedením príslušných dôvodov, prečo majú byť vypočuté v rámci časového limitu uvedeného v odseku 6 (c) tohto oznámenia. Treba uviesť, že všetky informácie poskytnuté podľa článku 21 sa zohľadnia iba vtedy, keď budú podporené skutkovým dôkazom v čase predloženia.

6. Časové limity

a) Pre strany, ktoré žiadajú dotazník alebo formuláre na uplatnenie nároku:

Všetky zainteresované strany by mali požiadať o dotazník alebo formuláre na uplatnenie nároku čím skôr, nie však neskôr než 10 dní po zverejnení tohto oznámenia v Úradnom vestníku Európskej únie (Official Journal of the European Union).

b) Pre strany, ktoré sa prihlásia na predloženie odpovedí na dotazníky a akékoľvek iné informácie:

Všetky zainteresované strany, ak sa ich zastúpenia majú zohľadniť počas vyšetrovania, sa musia prihlásiť skontaktovaním sa s Komisiou, oznámiť svoje názory a predložiť odpovede na dotazníky alebo akékoľvek iné informácie do 40 dní od dátumu zverejnenia tohto oznámenia v Úradnom vestníku Európskej únie (Official Journal of the European Union), ak nie je uvedené inak. Pozornosť by sa mala venovať skutočnosti, že vykonanie väčšiny procedurálnych práv uvedených v základnom usmernení závisí od prihlásenia sa príslušnej strany v rámci vyššie uvedeného obdobia. Spoločnosti vybrané do vzorky musia predložiť odpovede na dotazníky v rámci časových limitov uvedených v odseku 6 (c) tohto oznámenia.

c) Vypočutia

Všetky zainteresované strany môžu tiež požiadať o vypočutie Komisiou v rámci rovnakého časového limitu 40 dní.

7. Písomné predloženia, odpovede na dotazník a korešpondencia

Všetky predloženia a žiadosti vykonané zainteresovanými stranami musia byť vyhotovené v písomnej forme (nie v elektronickom formáte, ak nie je uvedené inak a musia uvádzať meno, adresu, adresu elektronickej pošty, číslo telefónu, telefaxu a telexu zainteresovanej strany). Všetky písomné predloženia vrátane informácií vyžadovaných v tomto oznámení, odpovede na dotazník a korešpondencia zainteresovaných strán na základe utajenosti budú označené ako „Limited“ (2) a podľa článku 19 (2) základného nariadenia, budú sprevádzané neutajovanou verziou, ktorá bude označená „For inspection by interested parties“ (Na prehliadku zainteresovanými stranami).

Adresa Komisie pre korešpondenciu:

European Commission Directorate General for Trade Directorate B Office: J-79 5/16 B-1049 Brussels Telefax (+32 2) 295 65 05 Telex COMEU B 21877.

8. Nespolupráca

V prípade, že ktorákoľvek zainteresovaná strana odmietne prístup alebo neposkytne potrebné informácie v rámci časových limitov, resp. významne sťaží vyšetrovanie, môžu byť podľa článku 18 základného nariadenia predbežné alebo záverečné zistenia, či potvrdzujúce alebo negatívne, stanovené na základe skutočností, ktoré sú k dispozícii.

Ak sa zistí, že ktorákoľvek zainteresovaná strana poskytla falošné alebo zavádzajúce informácie, tieto informácie nebudú zobrané do úvahy a môžu sa využiť skutočnosti, ktoré sú dostupné. Ak niektorá zainteresovaná strana nespolupracuje alebo spolupracuje iba čiastočne a zistenia sú tak založené na dostupných skutočnostiach podľa článku 18 základného nariadenia, výsledok môže byť menej priaznivý pre túto stranu, než by to bolo v prípade, keby spolupracovala.

9. Plán vyšetrovania

Vyšetrovanie bude ukončené podľa článku 6 (9) základného nariadenia do 15 mesiacov od dátumu zverejnenia tohto oznámenia v Úradnom vestníku Európskej únie (Official Journal of the European Union). Podľa článku 7 (1) základného nariadenia možno zaviesť predbežné opatrenia najneskôr do 9 mesiacov od zverejnenia tohto oznámenia v Úradnom vestníku Európskej únie (Official Journal of the European Union).

(1) Ú. v. ES L 56, 6.3.1996, s. 1. Nariadenie naposledy zmenené a doplnené v nariadení (ES) č. 461/2004 (Ú. v. ES L 77, 13.3.2004, s. 12).

(2) To znamená, že dokument je iba na vnútorné použitie. Je chránený podľa článku 4 nariadenia (ES) č. 1049/2001 Európskeho parlamentu a Rady (Ú. v. ES L 145, 31.5.2001, s. 43). Ide o dôverný dokument podľa článku 19 nariadenia Rady (ES) č. 384/96 (Ú. v. ES L 56, 6.3.1996, s. 1) a článku 6 Zmluvy WTO o implementácii článku VI GATT 1994 (Antidampingová dohoda).